burgasdotpro/wikipedia huggingface dataset:
Seriózny muž

Seriózny muž (v anglickom origináli: "A Serious Man") je čierna komédia z roku 2009 napísaná, produkovaná a režírovaná Joelom a Ethanom Coenom. V hlavných úlohách hrali Michael Stuhlbarg, Sari Lennicková, Fred Melamed a Richard Kind. Film rozpráva príbeh obyčajného muža, ktorý sa snaží nájsť rovnováhu a porozumenie vo svete, volne založené na príbehu Jóba. Film získal vysoko pozitívne kritiky, vrátane nomináciu na Zlatý glóbus pre Stuhlbarga, miesto v Top 10 filmov 2009 v American Film Institute aj v National Board of Review a nomináciu na Oscara za najlepší film.
Al Dewsbury

Albert Percy „Al“ Dewsbury (* 12. apríl 1926, Goderich, Ontário, Kanada† 16. december 2006) bol kanadský hokejový obranca, pôsobiaci v NHL. Svojimi telesnými parametrami by bol v dnešnej dobe priemerným hokejovým hráčom, ale v 40. a 50. rokoch bol fyzicky výškou 190 cm a váhou 92 kilogramov veľmi impozantný.
Bratia Coenovci

Joel David Coen (* 29. november 1954) a Ethan Jesse Coen (* 21. september 1957), spolu profesionálne známi ako bratia Coenovci sú americkí filmoví režiséri. Počas viac ako dvadsiatich rokov bratia napísali a odrežírovali množstvo úspešných filmov od screwball komédií ("Braček, kde si?", "Zmätky v Arizone", "Záskok"), cez nesentimentálne trilery ("Millerova križovatka", "Zbytočná krutosť", "Muž, ktorý nebol", "Táto krajina nie je pre starých") k filmom so zmiešanými žánrami ("Barton Fink", "Fargo", "Big Lebowski", "Po prečítaní spáľte" a "A Serious Man"). Bratia píšu scenár, režírujú a produkujú ich filmy spolu, hoci nedávno Joel režíroval a Ethan produkoval ich film. Vo filmových kruhoch sú známi ako "dvojhlavý režisér", pretože zdieľajú podobný pohľad na ich film.
Metaxa

Metaxa () je grécka pálenka, ktorú ako prvý pripravil Spyros Metaxas v roku 1888.
Na výrobu Metaxy sa používajú slnkom vysušené vínne bobule hrozna troch druhov, ktoré sa destilujú a zrejú minimálne tri roky v dubových sudoch; počet rokov zrenia je na fľašiach označený počtom hviezdičiek. Po skončení procesu zrenia sa destilát mieša s archívnymi ročníkmi muškátových vín a tajnou zmesou gréckych bylín. Nakoniec sa nechá táto zmes ešte pol roka zrieť. Týmto sa výrobný proces odlišuje od postupov používaných pri výrobe brandy. Obsah alkoholu sa pohybuje približne 38 %.
Lünen

Lünen (niekedy písané Luenen) je nemecké mesto v spolkovej krajine Severné Porýnie-Vestfálsko, vo vládnom obvode Arnsberg a najväčšie mesto okresu Unna. Vďaka jeho polohe na východnom okraji Porúria podlieha mesto tak priemyselným ako aj vidieckym vplyvom. Preteká ním rieka Lippe a Seseke. Rieka Seseke sa na území mesta vlieva do rieky Lippe.
Triler

Triler (po anglicky "thriller" &lt; "thrill" = otriasť, vzrušiť) je žáner filmu, knihy alebo televízneho seriálu, ktorý má u čitateľa alebo diváka vyvolať silné napätie a emócie. Na rozdiel od hororu je zdroj napätia reálny, nie je vyvolaný fiktívnymi, nadprirodzenými javmi. Žáner zahŕňa početné, často sa prekrývajúce podžánre, napríklad diela miešajúce prvky hororu a trileru.
Trilery sú charakterizované rýchlym sledom udalostí, častou akciou a nápaditými hrdinami, ktorí musia prekaziť plány silnejším a lepšie vybaveným podliakom. Často sa používajú nástroje ako napätie, falošné stopy a cliffhanger (koniec v najnapínavejšom momente).
Triler sa často koná v nezvyčajnom prostredí ako cudzie krajiny, púšte, polárne oblasti alebo šíre more. V niektorých trileroch sú hrdinovia "tvrďáci", ktorí si navykli na nebezpečenstvo: strážcovia zákona, špióni, vojaci, námorníci alebo piloti. Môžu to byť ale aj obyčajní občania, ktorí do nebezpečenstva spadli náhodou. Tradične boli hrdinovia muži, ale teraz začína pribúdať hrdiniek.
V trileri musí hrdina radšej skrížiť plány nepriateľovi, ako odkrývať zločin, ktorý sa už stal. Zločiny, ktorým sa má predísť, bývajú sériové alebo masové vraždy, atentáty, zvrhnutie vlády alebo terorizmus. Trilery sa môžu definovať hlavne náladou, ktorú vyvolávajú, a to vzrušením.
Eva Holubová

Eva Holubová (* 7. marec 1959, Praha) je česká herečka. Je držiteľkou Českého leva z roku 2000 za najlepší ženský herecký výkon vo vedľajšej roli vo filme "Ene bene". V rokoch 1997, 1999 a 2005 bola na túto cenu nominovaná za najlepší ženský herecký výkon v hlavnej role vo filmoch "Knoflíkáři", "Pelíšky" a "Skřítek".
V roku 2023 hrá Leu v dvoch sériách seriálu "Jedna rodina".
V súčasnosti moderuje televíznu reláciu "Futuroskop".
Život.
Od štúdií na DAMU sa priatelí s Ivanou Chýlkovou, spoločne hrali napríklad v hre "Nahniličko" v pražskom Divadle Kalich. S Janom Krausom vydala knihu "Pravdu, prosím!".
Má manžela Miroslava a dvojčatá Karolínu a Adama. Deti Adam a Karolína uvádzajú vedecko-technický cyklus.
Je známa svojou charitatívnou činnosťou, úspešným bojom s alkoholizmom a občasnou externou angažovanosťou v politickom dianí ako napríklad podpora počas najrôznejších kampaní.
Za výkon vo filme "Účastníci zájezdu" získala ocenenie „najlepší herecký výkon“ na festivale Tribeca 2006 v New Yorku.
Rádio Hey!

Rádio Hey! bola súkromná komerčná rozhlasová stanica, ktorá vysielala od 17. júla 2005 do 3. septembra 2012 z Bratislavy.
Začiatok vysielania tohto rádia zameraného na česko-slovenskú tvorbu sprevádzali ťažkosti, kvôli vysielacím frekvenciám po zaniknutom Rádiu Hviezda FM. Spoločnosť GES Slovakia, s.r.o., získala najskôr iba frekvencie v Poprade a Rimavskej Sobote a až rozhodnutím súdu aj v Bratislave, Nitre, Banskej Bystrici a Ružomberku.
Multiregionálne rádio s pokrytím veľkej časti Slovenska (51% územia) vysielalo výhradne slovenskú a českú hudbu, informácie z regiónov, kultúry a ciest.
Po finančných ťažkostiach sa novým majiteľom stala spoločnosť Prvé finančné družstvo z Piešťan. Za finančné problémy mohla najmä prevádzka vysokovýkonných tzv. ženevských frekvencií, nachádzajúce sa v Banskej Bystrici a v Nitre, na ktoré prevádzku týchto frekvencií rádio nemalo dostatok financií. Veľké ekonomické a technické problémy viedli až k prerušeniu vysielania vo februári 2011, ktoré sa obnovilo až v posledných dňoch mesiaca.
3. septembra 2012 bolo na frekvenciách Rádia Hey! spustené nové rádio s názvom Anténa hitrádio s novým hudobným formátom.
Počúvanosť.
Rádio Hey! bola s počúvanosťou 1,6% desiata najpočúvanejšia rozhlasová stanica na Slovensku podľa prieskumu Market &amp; Media &amp; Lifestyle spoločnosti Median SK (1Q+2Q/2011).
Rastislav Tureček

 
Rastislav Tureček (* 14. august 1972, Trenčín) je slovenský zdravotne postihnutý športovec. Získal zlatú medailu v cestných pretekoch a striebornú medailu v časovke na handbiku na XII. letných paralympijských hrách v Aténach a striebornú medailu na XIII. paralympijských hrách v Pekingu v časovke jednotlivcov na handbikeoch.
Arara

Arara môže byť:
Bocianovité

Bocianovité (lat. "Ciconiidae") je čeľaď vtákov z radu bocianotvaré.
Orol morský

Orol morský môže byť:
Stratený symbol

Stratený symbol je román Dana Browna vydaný na jeseň roku 2009 pod názvom "The Lost Symbol". Začiatkom roka 2010 bola preložená do slovenčiny. Ide o najočakávanejšie knižné dielo tohto roka. Už po prvých dňoch predaja kniha prekonávala rekordy v predajnosti.
Dej.
Hlavnou postavou je profesor Langdon, ktorý vystupoval už v predchádzajúcich diela Dana Browna Da Vinciho kód a Anjeli a démoni. Profesor Langdon je pozvaný do Washingtonu. Tam ho pozýva jeho kamarát Peter Solomon. Peter Solomon je slobodomurár. Po príchode do Washingtonu však zistí ,že v Kapitole sa nechystá žiadna prednáška, kvôli ktorej prišiel. Navyše mu Peter nedvíha telefón. Hneď nato sa v kupole Kapitolu nájde ruka so zvláštnym prsteňom fénixa. Langdon hneď spoznáva, že ruka patrí slávnemu slobodomurárovi. Mal´akh, Petrov únosca, Langdonovi oznámi, že Petra nezabije len v prípade, že nájde preňho dávne mystérie, čiže stratenú múdrosť slobodomurárov. Profesor Langdon sa snaží rozlúštiť dávnu legendu slobodomurárstva cez dešifrovanie rôznych znakov a symbolov.
Zaujímavosti.
Kniha sa dostala do čele predajnosti na Slovensku ešte skôr ako bola oficiálne vydaná v slovenčine. Rebríčky predajnosti viedla už v predpredaji.
Ďateľ strakatý

Ďateľ strakatý [podľa staršieho pravopisu sa písalo "ďatel...", t.j. s tvrdým l, porov. napr. PSP 1940] môže byť:
Thriller

Thriller môže byť:
Cimľanská priehrada

Cimľanská priehrada () je priehradná nádrž na rieke Don na území Rostovskej a Volgogradskej oblasti v Rusku. S výstavbou hydroelektrárne sa začalo v roku 1948 a priehrada bola naplnená v rokoch 1952-1953. Zavodnením územia boli zaplavené vykopávky starobylého mesta Sarkel.
Priehradné jazero má rozlohu 2700 km², v najširšej časti má 38 km a s priemernou hĺbkou 8,8 metra dosahuje maximálny objem 23,9 km³, čím dokáže vyrovnávať aj dlhodobé výkyvy hladiny Donu a zlepšuje tak splavnosť rieky. V miestach dolných tokov hlavných prítokov Donu sa vytvorili zálivy široké až 5 km a dlhé 15 až 30 km. Vďaka jeho obrovskej ploche ho nazývajú aj morom. Jazero zamŕza v decembri a celkom rozmrzne až v druhej polovici apríla.
Využitie.
Známe je čistotou vody, ktorá sa niekedy porovnáva s Bajkalským jazerom, svojimi širokými plážami a rybolovom. Dno je piesčité s občasnými kamenistými miestami. Vyskytuje sa tu okolo 40 druhov rýb, najrozšírenejšia je belica, loví sa tiež šťuka, pleskáč, kapor a iné. Hlbšie miesta jazera sú ideálnym miestom pre dravé ryby, šťuku zubáča a sumca, ktorý sa tu dodnes loví tradičným donským spôsobom - "na kvok".
Na brehoch ležia prístavné mestá Volgodonsk a Kalač-na-Donu. Okrem vodnej dopravy, ktorá je súčasťou Volžsko-donskej vodnej cesty, sa jazero využíva na zavlažovanie polí v širokom okolí a umožňuje tak pestovať širokú škálu plodín.
Majstrovstvá Európy vo futbale 1964

Majstrovstvá Európy vo futbale 1964 boli 2. majstrovstvá Európy vo futbale. Konali sa vo Španielsku od 17. júna do 21. júna 1964. Z kvalifikácie postúpili štyri tímy. Turnaj vyhrala reprezentácia Španielska, keď vyhrala vo finále 2 – 1 nad reprezentáciou ZSSR.
Kvalifikácia.
Kvalifikácia sa uskutočnila v rokoch 1962 a 1963. Hrala sa formou vyraďovacích kôl. V každom kole súperi odohrali dvoj zápas doma a vonku. Štyria najlepší postupovali na záverečný turnaj. Celkovo sa zúčastnilo kvalifikácii 24 tímov.
Kvalifikované tímy:
Medzinárodný index senzitivity

Medzinárodný index senzitivity ("International Sensitivity Index", ISI) je index porovnania aktivačných vlastností tromboplastínu s medzinárodným referenčným tromboplastínom, ktorý spravuje WHO. Slúži na štandardizáciu vlastností tkanivového tromboplastínu používaného pri vyšetrovaní protrombínového (Quickovho) času.
Hodnota ISI referenčného tromboplastínu je 1. Každý výrobca po vyrobení novej šarže vykoná porovnanie s medzinárodným štandardom a získanú hodnotu ISI uvedie v príbalovom letáku šarže.
Použitie.
Hodnota ISI použitého tromboplastínu sa použije na výpočet INR (International Normalised Ratio). Takto vyjadrená hodnota umožňuje vzájomné porovnávanie výsledkov vyšetrení vykonaných v rôznych laboratóriách s rôznymi typmi tromboplastínov. Vyjadrovanie výsledku v jednotkách INR je dôležité hlavne pre monitorovanie antikoagulačnej liečby kumarínmi.
INR

INR (z angl. "International Normalised Ratio" – Medzinárodný normalizovaný pomer) je laboratórna hodnota informujúca o schopnosti krvi zrážať sa, založená na tzv. protrombínovom čase. Na začiatku 80. rokov odporučila WHO používať pre výsledok vyšetrenia protrombínového času (Quick) v podobe INR, namiesto vyjadrovania v percentách. 
INR sa vypočíta z nameraného koagulačného času pacienta porovnaného s hodnotou koagulácie normálnej krvnej plazmy. Pre výpočet je potrebná hodnota ISI použitého tromboplastínu. Týmto prepočtom sa kompenzuje odlišná citlivosť rôznych tromboplastínov na trhu.
Výpočet INR.
formula_1
"tP" - čas zrážania pacienta
&lt;br&gt;"tN" - čas zrážania normálnej plazmy
&lt;br&gt;"ISI" - ISI použitého tromboplastínu
Hodnoty INR umožňujú porovnanie výsledkov protrombínového času medzi laboratóriami pri použití odlišných tromboplastínov nezávisle od použitého prístroja.
Hodnota INR predstavuje násobok predĺženia koagulačného času (hodnota INR 2,0 je pri dvojnásobnom predĺžení času zrážania). U osôb s normálnym zrážaním krvi je hodnota INR 0,8-1,2. Pacienti, ktorí užívajú antikoagulačnú liečbu majú hodnoty väčšinou medzi 2,0-3,0. Hodnoty INR nad 4,0 všeobecne znamenajú predávkovanie kumarínmi.
Štátny znak Vatikánu

Štátny znak Vatikánu je jedným zo štátnych symbolov štátu Vatikán.
Dnešný štátny znak sa vyvinul z erbu pápeža Martina V. (1417 – 1431) a jeho popis obsahuje dokument schválený pápežom Piom XI. v roku 1926.
Na červenom štíte sa pod zlato-striebornou trojitou pápežskou tiarou nachádzajú dva prekrížené svätopeterské kľúče. Pravý kľúč, zlatý, sa nazýva zväzovací, ľavý, strieborný, je rozväzovací. Ich pomenovanie vychádza z Matúšovho evanjelia (Mt 16, 18 – 19): "18 A ja ti hovorím: Ty si Peter, a na tej skale postavím svoju cirkev a pekelné brány ju nepremôžu. 19 Dám ti kľúče kráľovstva nebeského, a čokoľvek zviažeš na zemi, bude zviazané na nebesiach, a čokoľvek rozviažeš na zemi, bude rozviazané na nebesiach."
Oba kľúče sú zviazané červenou šnúrou. Vrchol tiary tvorí zlaté ríšske jablko.
Škola života (film z roku 2009)

Škola života (v origináli "An Education") je dráma z roku 2009 o dospievaní založený na rovnomennom autobiografickom memoári, ktorý napísala britská žurnalistka Lynn Barber. Režisérkou filmu bola Lone Scherfigová, scenár napísal Nick Hornby a vo filme vystupujú v hlavných úlohách Emma Thompsonová, Peter Sarsgaard, Dominic Cooper, Rosamund Piková, Olivia Williamsová a Carey Mulliganová.
Film mal premiéru v roku 2009 na Sundance Film Festival, kde získal uznanie od kritikov. Do amerických kín sa dostal 16. októbra 2009, do britských 30. októbra 2009 a v slovenských kinách bude uvedený 24. júna 2010. "Škola života" bola nominovaná na troch Oscarov, a to v kategóriách za najlepší film, najlepšiu herečku a za najlepší adaptovaný scenár.
Dej.
V roku 1961 je "Jenny" (Carey Mulliganová), 16-ročné dievča, žije vo vplyvnej štvrti Londýna šesťdesiatych rokov a vynikajúca študentka. Stretne 35-ročného "Davida Goldmana" (Peter Sarsgaard), ktorý ju pozve na bohaté večere, do vychytených klubov a aj na cestu do Paríža. Toto vyvolá konflikt medzi jej otcom a ňou a vyskytuje sa otázka, či sa vráti na Oxford.
Petr Rada

Petr Rada môže byť:
Stade des Alpes

Stade des Alpes je futbalový štadión v meste Grenoble vo Francúzsku. Kapacita štadióna je 20 062 divákov. Tento štadión je domovský pre futbalový klub Grenoble Foot 38. Predtým hrávali na štadióne Stade Lesdiguières. Štadión používa slnečné panely, ktoré dokážu vyprodukovať 70,000 kWh za rok. Výstavba štadióna stála 88 miliónov eur.
Názov štadióna.
O názve štadióna sa rozhodovalo od 13. júla 2007 do 24. augusta 2007. Nakoniec sa hlasovalo o dva názvy a to Stade des Alpes a Albert Batteux. Vyhral názov Stade des Alpes, keď získal 375 hlasov z 525.
Palea Fokea

Palea Fokea, gr. Πάλαια Φώκαια, v preklade "Stará Fokea", je mesto v Grécku, v kraji Atika, 40 km južne od Atén. Žije tu okolo 3 100 obyvateľov.
Mesto bolo založené po Grécko-tureckej výmene obyvateľstva v roku 1923 Maloázijskými Grékmi, ktorí sem prišli z gréckeho mesta Fokea v Turecku. 
Je to prístavné mesto navštevované turistami kvôli miestnej pláži.
Grumman F6F Hellcat

Grumman F6F Hellcat („Pekelná mačka“) bolo americké palubné stíhacie lietadlo používané počas vojny v Tichomorí cez druhú svetovú vojnu.
Vznik a vývoj.
Prvý prototyp stroja s označením XF6F-1 vzlietol 26. júna 1942. Ukázalo sa, že výkon motora Wright R-2600 je nedostatočný, preto bol nahradený výkonnejším Pratt &amp; Whitney R-2800. Ešte ten istý rok začala sériová výroba, ktorá prebiehala v masovom počte a v roku 1943 začali byť Hellcatmi vyzbrojované jednotky na amerických lietadlových lodiach. Stroje boli neustále vylepšované, bola tiež postavená verzia nočnej stíhačky s radarom či prieskumná verzia s fotografickým prístrojom. Niektoré lietadlá boli počas Kórejskej vojny prestavané na bezpilotné lietajúce bomby (F6F-5K). Celkovo bolo vyrobených 12 275 kusov.
Bojové nasadenie.
Lietadlá Grumman F6F Hellcat spolu so strojmi F4U Corsair získali v leteckých súbojoch na mori dominantné postavenie. Hellcatom boli v Tichomorí priznané 3/4 všetkých zostrelov nepriateľských lietadiel (v rôznych prameňoch sa udáva buď 5155 alebo 5156 zostrelov japonských lietadiel). Hoci bol Hellcat dvakrát ťažší než japonské Zero, vyrovnával to silnou výzbrojou, robustnou konštrukciou, dobrou pasívnou ochranou pilota aj nádrží a konečne prepracovanou taktikou nasadenia. Vďaka Hellcatom sa vojenská situácia v Tichomorí obrátila. Američania ničili japonské stroje vo veľkom, celkový pomer strát bol 19,1:1 v prospech pilotov Hellcatov. Jedna z bitiek v Tichomorí dokonca dostala názov "Veľké strieľanie moriakov pri Mariánoch". Vďaka dobrým skúsenostiam si 1100 strojov odobrala Veľká Británia. Po druhej svetovej vojne si lietadlá zakúpilo Francúzsko, ktoré ich použilo v bojoch nad Indočínou.
Nea Palatia

Nea Palatia, gr. Νέα Παλάτια, v preklade "Nové paláce", je mesto v Grécku, v kraji Atika, nachádza sa južne od Atén. Žije tu 1 252 obyvateľov.
Mesto bolo založené po Grécko-tureckej výmene obyvateľov v roku 1923. Založili ho Maloázijskí Gréci z dnešného tureckého ostrova Marmara (gr.Prokonniso).
Rafina

Rafina (gr. Ραφήνα) je prístavné mesto v Grécku, v kraji Atika. Je vzdialená 25 kilometrov od Atén. Žije tu 11 000 obyvateľov.
História.
Územie je osídlené už od prehistorickej doby. V staroveku bola Rafina známa ako ’Αραφήν (Arafén) a svoje meno nesie podľa jedného atického hrdinu. V 19. storočí tu žilo iba pár rodín Arvanitov. Moderné mesto tu bolo založené v roku 1923, po grécko-tureckej výmene obyvateľstva, keď sa tu usadili tisícky maloázijských Grékov z mesta Triglia v Turecku.
Curtiss P-36 Hawk

Curtiss P-36 Hawk, známy tiež ako Curtiss Hawk Model 75, bolo americké stíhacie lietadlo z konca 30. rokov 20. storočia. Patrilo k prvým stíhacím lietadlám novej generácie, jednoplošník s celokovovou konštrukciou, zaťahovacím podvozkom a výkonnými motormi. Lietadlo, ktoré je známe predovšetkým ako predchodca typu Curtiss P-40 Warhawk, na začiatku druhej svetovej vojny už nepatril k výkonnostnej špičke. Hoci americké armádne letectvo ho používalo len obmedzene, bojovo ho používalo Francúzsko, Spojené kráľovstvo, Fínsko, alebo Čína.
Vznik a vývoj.
Lietadlo Curtiss P-36 bolo skonštruované na základe súťaže v roku 1935. Celokovové lietadlo bolo poháňané motorom R-1670 s výkonom 850 hp, ktorý bol však slabý. Rovnako nedostatočná bola aj výzbroj, ktorá sa skladala z jedného guľometu kalibru 12,7 mm a jedného guľometu kalibru 7,62 mm. Armáda typ prijala, v roku 1937 si ho objednala a o rok neskôr prichádzali k útvarom prvé stroje. Priebežne však dochádzalo k modernizácii, do lietadiel bol inštalovaný nový motor Pratt-Whitney R-1830-S1C3-G s výkonom 1050 hp, bola posilnená výzbroj.
V roku 1938 boli lietadlá dodané do Francúzska, kde sa po vpáde nemeckých vojsk stali prekvapivo zdatnými súpermi nemeckých strojov. Po páde Francúzska boli ukoristené stroje dodané do Fínska, kde bojovali proti lietadlám Červenej armády. Ďalšie stroje odobralo Spojené kráľovstvo a použilo ich v Indii a v severnej Afrike pod názvom "Mohawk". P-36 boli dodávané aj do ďalších štátov. Celkom bolo vyrobených 900 kusov všetkých verzií.
Pendeli

Pendeli (gr. Πεντέλη; v staroveku Pentelé - Πεντέλη; do 19. st. známe aj ako Kufos - Κουφός) je mesto v Grécku, v kraji Atika, južne od Atén. Žije tu okolo 9 000 obyvateľov. Mesto je postavené pod vrchom Pendeli oros (Pendeliko oros), kde je mramorový kameňolom, kde sa ťaží svetoznámy pentelský mramor. 
Dejiny.
Mesto bolo založené už v staroveku a práve tu sa ťažil najkvalitnejší grécky mramor, ktorý bol použitý aj na stavbu Akropoly v Aténach, chrámu boha Jupitera v Ríme a na aténske budovy pochádzajúce z 19. storočia. V 10. storočí tu bol založený veľký kláštor "Iera Moni Pendelis" - Svätý pendelský kláštor (Ιερά Μονή Πεντέλης) na Pendelskej hore.
Počas tureckej okupácie bolo Pendeli opustené, prežíval tu iba kláštor s pár mníchmi. V 19. storočí, po oslobodení Grécka mesto obnovili grécki pastieri - Sarakacani z neďalekého Maratónu, ktorí sa tu usadili a vytvorili tu osadu "Kufos". Začiatkom 20. storočia sa v meste usadili Gréci z Kykladských ostrovov, ktorí sem prišli pracovať do mramorového kameňolomu. Neskôr sa tu usadili ďalší obyvatelia z Peloponézu a z Epiru. V Pendeli stojí aj palác z 19. storočia, "Kastelo tis Rododafnis" (Καστέλο της Ροδοδάφνης), ktorý navrhoval slávny grécky architekt Stamathis Kleanthis pre grófku Elizu z Piacenze.
Majstrovstvá Európy vo futbale 1968

Majstrovstvá Európy vo futbale 1968 boli 3. majstrovstvá Európy vo futbale. Konali sa vo Taliansku od 5. júna do 10. júna 1968. Z kvalifikácie postúpili štyri tímy. Turnaj vyhrala reprezentácia Talianska, keď vyhrala v opakovanom finále 2-0 nad reprezentáciou Juhoslávie.
Kvalifikácia.
Kvalifikácia sa uskutočnila v dvoch fázach v rokoch 1966 a 1968. Prvá fáza bola skupinová, celkovo 8 skupín po 4 tímoch z ktorých postupovali víťazi skupín. V druhej fáze víťazi skupín utvorili dvojice, ktoré hrali proti sebe dvoj zápas, a víťaz postúpil na záverečného turnaja.
Kvalifikované tímy:
Pavúk turnaja.
Poznámky:
Martin Sarvaš

Martin Sarvaš (* 28. marec 1961, Bratislava) je slovenský producent, manažér, hudobník, textár, moderátor, spevák, hudobný publicista a podnikateľ.
Po skončení Gymnázia Grösslingová nastúpil na Slovenskú technickú univerzitu v Bratislave, kde na Fakulte architektúry vyštudoval odbor urbanizmus a územné plánovanie. Písať texty začal už ako študent gymnázia.
Bol dvorným textárom a manažérom hudobnej skupiny Tublatanka. Texty piesní napísal napríklad aj týmto interpretom a skupinám: YPS, Pavol Habera, Metalinda, Ľubomír Stankovský, Hex, Elán, Ján Lehotský, Laco Lučenič, Ale aj pre Fragile, Dorian Gray, Magma, Fermáta, Isabelle, Ewelin, Modus, Dereš, Kollárovcov, Ľuba Beláka, Zdenu Studénkovú, Ivana Tuliho Vojteka, Dušana Grúňa, Petra Vašeka, Peciho Uherčíka (je autorom text"u piesne" Loď do neznáma), Braňa Tema Černáka (album "Satelit rock"), Thomasa Puskajlera a ďalších interpretov.
Je tiež autorom pôvodných a prebásnených textov muzikálov a spevohier "Mamma Mia!", "Klimaktérium", "Báthoryčka", "František z Assissi", "Boyband", "Aj muži majú svoje dni", "Sluha dvoch šéfov", "Sudcove starosti", Námestíčko, čertice a Panikári.
V deväťdesiatych rokoch spolu s Danielom Mikletičom vytvorili spevácke duo s názvom Duo Haligali. Medzi ich najväčší hit patrí pieseň "My nie sme gigolo", ku ktorej nakrútili aj videoklip.
Martin Sarvaš bol autorom a moderátorom viacerých rozhlasových relácií ako boli Rádio Report, Rockovanie, Rodná Hruda. V STV moderoval reláciu, ktorú aj autorsky pripravoval s názvom "Boom". V relácii robil rozhovory so známymi ľuďmi z oblasti, napr. filmu a hudby. Relácia sa vysielala z Hollywoodu. Ďalšie televízne relácie boli: Top 20 Slovakia, Varúj, Úlety, Lunatéka, Chalupárium. Pôsobil na viacerých manažérskych postoch v oblasti médií a hudobného priemyslu a vo vlastnej agentúre MSP. Neskôr pracoval v štátnej správe, ako generálny riaditeľ sekcie umenia a štátneho jazyka MK SR (2006 – 2008), v rokoch 20082013 pôsobil v diplomacii ako riaditeľ Slovenského inštitútu v Berlíne.
V roku 2019 bol podpredsedom mimoparlamentného ľavicového politického hnutia Socialisti.sk, ktorého predsedom bol Eduard Chmelár.
Martin Sarvaš je synom redaktora Andreja Sarvaša, riaditeľa Československého rozhlasu v Bratislave, ktorý bol po roku 1970 politicky prenasledovaný. Herec, Juraj Sarvaš, je jeho strýko.
Dionysos (mesto)

Dionysos (gr. Διόνυσος) je mesto v Grécku, v kraji Atika. Pomenované je podľa boha Dionýza. Mesto sa nachádza 20 km od Atén. Žije tu 5 000 obyvateľov. 
História.
V 19. storočí tu žili grécki pastieri - Sarakatsáni, ktorí sem prišli z kraja Eurytania. Dovtedy bolo toto územie neobývané. Meno "Dionysos" bolo vymyslené v roku 1888, nakoľko sa tu nachádzal staroveký oltár tohto boha. Začiatkom 20. storočia sa v meste usadili Gréci z Kykladských ostrovov, ktorí sem prišli pracovať do mramorového kameňolomu v Pendeli.
HK Slovan Duslo Šaľa

 
HK Slovan Duslo Šaľa je slovenský ženský hádzanársky klub zo Šale. Bol založený v roku 1943 a v roku 1952 sa prvýkrát prebojoval do najvyššej česko-slovenskej súťaže. Je to 3-násobný majster Česko-Slovenska a 9-násobný majster Slovenska, naposledy v sezóne 2004/05.
Úspechy.
Majstrovstvá Slovenska:
Najvyššia česko-slovenská súťaž: 
Víťaz Slovenského pohára:
WHIL/MOL:
Európske súťaže.
Liga majstrov EHF:
Pohár víťazov pohárov EHF:
Pohár EHF:
Vyzývací pohár EHF:
Sliačska ulica (Bratislava)

Sliačska ulica je ulica v Bratislave, v mestskej časti Nové Mesto, v okrese Bratislava III. Je to dlhá ulica vedúca od Račianskej ulice do lokality Ahoj-Briežky v Malých Karpatoch; končí sa na hranici bratislavského lesoparku. 
Katastrálne územia.
Nachádza sa v katastrálnych územiach Vinohrady a Nové Mesto. 
Názov.
Ulica bola pomenovaná v roku roku 1945 (pôvodne v tvare Sliačska cesta) podľa kúpeľného mestečka Sliač (okres Zvolen). 
Charakteristika.
Sliačska ulica sa začína ako kolmá prípojka Račianskej ulice oproti podniku Mondelez Slovakia (predtým: Kraft Foods Slovakia, a. s., pôvodne: Figaro). Na začiatku prechádza okolo sídliska (vpravo) s hromadnou bytovou zástavbou, školskými zariadeniami a okolo administratívnych budov (vľavo). Potom podchádza viadukt železničnej trate z Bratislavy hlavnej stanice k Železničnej zastávke Bratislava-Vinohrady a ŽS Bratislava-Nové Mesto. 
Názvy štvrtí, cez ktoré prechádza Sliačska ulica za železničnou traťou, nie sú celkom ustálené - pozri Briežky a Ahoj. Napravo hneď za traťou nasleduje časť lokality Briežky (prípadne lokality Ahoj v širšom zmysle) s vinohradmi, záhradami s chatkami, chatami a rodinnými domami a naľavo lokalita Vtáčnik s ojedinelými rodinnými domami a záhradami s chatkami a chatami. 
V oblasti pri Lopeníckej ulici sú na Sliačskej ulici z oboch strán rodinné domy, chaty a ojedinelé nezastavané záhrady. Na Sliačskej 17 je objekt (bývalej?) Správy diaľkových káblov (vľavo). Odtiaľ vyššie je vľavo les bratislavského lesoparku. Potom sa Sliačska ulica stáča prudko na východ a potom na zas na sever; v tejto oblasti sú rodinné domy a/alebo záhrady s chatkami a chatami; táto najsevernejšia časť Sliačskej ulice sa (pri akejkoľvek definícii názvu Ahoj) nazýva Ahoj. 
Od viaduktu železničnej trate po objekt (bývalej?) Správy diaľkových káblov je Sliačska vyložená kamennou dlažbou (tzv. „mačacími hlavami“).
Územný plán.
Podľa Územného plánu hlavného mesta SR Bratislava a Územného plánu zóny Koliba-Briežky (stav okolo roku 2010) sa ráta v oblasti Briežkov a Ahoja so zastavaním parciel na území vinohradov a záhrad v oblasti ulíc Sliačska, Krahulčia a Lopenícka málopodlažnou bytovou zástavbou, ako aj s vybudovaním inžinierskych sietí (vodojem, splašková kanalizácia).
Susedné ulice.
Na Sliačsku ulicu sa pripájajú (pri pohľade od Račianskej ulice):
ISI

ISI alebo Isi môže byť:
Veča

Veča () je mestská časť mesta Šaľa, ktorá leží na ľavom brehu rieky Váh. Prvá písomná zmienka o Veči pochádza z roku 1113 a nachádza sa v druhej zoborskej listine. So Šaľou sa zlúčila 1. januára 1960.
Melissa (album)

Melissa je názov debutového albumu dánskej skupiny Mercyful Fate.
Všetku hudbu zložil Hank Shermann a texty napísal King Diamond. Skupina v roku 2009 nahrala pre hru Guitar Hero odznovu piesne Evil a Curse Of The Pharaohs (pôvodné stopy sa stratili).
Pieseň Black Funeral bola vydaná ako singel s b-stanou Black Masses.
Skladby.
Skladby 8 - 13 sa objavujú len na edícii 25th Anniversary.
Skupina.
V GH verziách piesní Evil a Curse Of The Pharaohs hrá na bicie Bjarne T. Holm.
Dmitrij Borisovič Kabalevskij

Dmitrij Borisovič Kabalevskij (; * 17.jul./30. decembergreg.  1904 Petrohrad – † 14. február 1987, Moskva) bol ruský a sovietsky hudobný skladateľ.
Život.
Študoval na konzervatóriu v Moskve, kde neskôr pôsobil ako profesor. V roku 1934 debutoval sugestívnou hudbou k filmu G. Rošaľa "Biele noci petrohradské" na motívy poviedok F. Dostojevského "Netočka Nezvanovová a Biele noci". Spolupracoval najčastejšie s režisérom A. Dovženkom.
Krvné sérum

Krvné sérum je žltkastá, tekutá a nebunková zložka krvi, ktorá vzniká po vyzrážaní krvi a následnom odstránení krvného koláča mechanicky a pomocou centrifúgy. Zložením zodpovedá krvnej plazme, avšak na rozdiel od plazmy neobsahuje fibrinogén a ďalšie zrážacie faktory krvi. 
Krv, ktorá sa odoberá na prípravu séra, sa odoberá do obyčajných skúmaviek alebo striekačiek bez pridania akýchkoľvek antikoagulantov (napr. heparín, EDTA). V klinickej a laboratórnej praxi sa často používa označenie sérum.
Kvok

Kvok (rusky: квок) je nástroj, ktorý sa používa pri tradičnom spôsobe lovenia sumcov na rieke Don v Rusku. Princíp spočíva v napodobňovaní zvuku, ktorý vydáva sumec pri prijímaní potravy z vodnej hladiny. Sumec sa na úder kvoku vydáva za zdrojom zvuku ku hladine, kde sa môže chytiť na ľubovolnú návnadu. Pri vábení („kvokaní“) sa obyčajne striedajú tri až štyri údery na hladinu s kratšími prestávkami. Existuje niekoľko rôznych druhov kvokov.
Diego Pérez

Diego Pérez môže byť:
Hobiţa

Hobiţa môže byť:
Paul Wall

Paul Wall (vlastným menom Paul Slayton; * 11. marec 1981, Houston, Texas, USA) je americký reper.
Momentálne produkuje albumy vo vydavateľstve Swishahouse Records, kam priviedol aj iných umelcov. Spolupracoval s raperom Chamillionaire, vydal i sólové albumy. Bol nominovaný na cenu Grammy.
Prvá čiernohorská futbalová liga

Prvá čiernohorská futbalová liga (čiernohor. "Prva crnogorska fudbalska liga" – "Prva CFL" – "1. CFL") je najvyššia čiernohorská futbalová liga hrajúca od roku 2006. Ligy sa zúčastňuje 12 tímov, víťaz postupuje do prvého predkola ligy majstrov. Druhý a tretí do predkolo európskej ligy a posledné dve mužstvá zostupujú do druhej ligy. Momentálny víťaz ligy je FK Mogren.
História.
Zatiaľ čo Čierna Hora bola súčasťou socialistickej Juhoslávie, prvá liga mala názov Juhoslovanská prvá liga. Keď sa rozpadla Juhoslávia, vznikla v roku 1992 Srbsko a Čierna Hora. V Juhoslovanskej prvej lige sa zúčastňovalo 16 tímov so Srbska a Čiernej Hory. Druhá liga bola delená na dve divízie. Jedna bolo srbská a druhá čiernohorská. V roku 2006 sa Čierna Hora osamostatnila a vznikla prvá čiernohorská liga.
Northrop P-61 Black Widow

Northrop P-61 Black Widow („Čierna vdova“) bolo americké nočné stíhacie lietadlo, ktoré bolo používané počas druhej svetovej vojny.
Vznik a vývoj.
Európske vojnové skúsenosti potvrdili, že bol podcenený boj proti nočným bombardérom protivníka. Aj keď existovali radary použiteľné na palubách lietadiel, výkonne jednomiestne stíhačky ho niesť nemohli. Jednak bolo zariadenie dosť ťažké, jednak bolo potreba niesť ešte operátora, ktorý by stíhačku navádzal. Vývoj u firmy Northrop začal v roku 1940, prvé stroje boli objednané už pred vzletom prototypu v roku 1942. Čierno natreté lietadlo (odtiaľ názov Čierna vdova) niesol v trupovej gondole trojčlennú posádku, v predku radar, v spodnej časti kanónovú výzbroj. Na chrbte gondoly bola umiestnená otočná diaľkovo ovládaná veža so štyrmi guľometmi kalibru 12,7 mm. Stroj bol vydarený, ale prejavili sa problémy s otočnou vežou. Preto prvé výrobné série (prvá výrobná séria P-61A bola taktiež s otočnou vežou, lietadlá neskorších blokov P-61A boli bez otočnej veže) boli bez veže a lietadlo malo len dvojčlennú posádku. Od verzie P-61B sa strelecká veža vrátila, problémy s aerodynamikou boli odstránené. V neveľkom počte vyrábané lietadlo dosahovalo rýchlosť až 692 km/h, čo bolo viac, ako u väčšiny jednomiestnych stíhačiek. Celkom bolo vyrobených 742 lietadiel.
Bojové použitie.
Prvé lietadlá Northrop P-61 Black Widow sa objavili na jar roku 1944 na letiskách v Spojenom kráľovstve a na ostrovoch v Tichomorí. Stroje úspešne bojovali v druhej svetovej vojne, v USA slúžili ešte aj po vojne.
Čierna Hora na Zimných olympijských hrách 2010

Čiernu Hora na Zimných olympijských hrách 2010 reprezentoval len jeden športovec. Na otváracom ceremoniáli nastúpila výprava Čiernej Hory ako päťdesiata piata krajina.
Medailová bilancia.
Táto krajina nezískala žiadnu z medailí.
Elektronický predradník

Elektronický predradník alebo vysokofrekvenčný predradník je kompaktný elektronický prístroj, ktorý žiarivku rozsvieti a po rozsvietení napája striedavým prúdom s frekvenciou 30 až 50 kHz. Nahrádza súbor konvenčných prístrojov: tlmivku, štartér a kompenzačný kondenzátor.
Etalón (meradlo)

Etalón môže byť:
Charakteristika.
Charakteristiky etalónu (vo vyššie uvedenom širšom staršom význame):
Sarkel

Sarkel (po chazarsky doslova "Biely dom") bola veľká vápencová chazarská pevnosť postavená za čias Byzantskej ríše v rokoch 830-840. Nachádzala sa na ľavom brehu dolného toku rieky Don, v dnešnej Rostovskej oblasti v Rusku. V súčasnosti je archeologické nálezisko zaliate vodami Cimľjanskej priehrady.
Stavba.
Pevnosť Sarkel bola postavená, aby chránila severozápadnú hranicu Chazarského štátu medzi rokmi 834-837. V roku 833 Chazari požiadali svojho spojenca, byzantského cisára Teofila, aby im poskytol staviteľov na stavbu opevneného hlavného mesta. Teofilos im poslal svojho hlavného inžiniera, ktorý sa volal Petronas. Za to chazarský kagan postúpil Byzantskej ríši územia okolo mesta Chersonézos a niektoré ďalšie územia na Kryme.
V súvislosti s výstavbou takej veľkej pevnosti sa vynára otázka, prečo by Chazari stavali toto mesto práve na Done. Historici sa najčastejšie domnievajú, že išlo o obranu pred nejakou silnou regionálnou mocnosťou, ktorá pre nich mohla predstavovať hrozbu. Popredný ruský odborník na Byzantskú ríšu, Alexandr Alexandrovič Vasiljev a historik Georgij Vladimirovič Vernadskij a iní historici tvrdia, že pevnosť mala za úlohu chrániť pre Chazarov životne dôležité územie, na ktorom sa prenášali lode z zabezpečujúce dopravu medzi Donom a Volgou pred Ruským chanátom. Avšak táto mocnosť bola pravdepodobne v tom čase oveľa ďalej na sever. Ďalší historici sa domnievajú, že by toto územie mohli ohrozovať starí Maďari.
História.
Mesto slúžilo ako rušné obchodné stredisko, ktoré kontrolovalo dopravné spojenie medzi Donom a Volgou, ktoré využívali Ruskí alebo Vikingskí obchodníci, keď sa plavili z Čierneho mora do Kaspického. Táto dopravná tepna bola známa ako Chazarská cesta. Medzi pravidelne sa striedajúcou asi 300-člennou posádkou opevnenou v Sarkeli boli aj tureckí Oguzovia a turkický Pečenehovia, najatí ako žoldnieri.
Sarkelská pevnosť aj mesto boli obsadené Kyjevskou Rusou za vlády kniežaťa Sviatoslava I. v roku 965. Mesto bolo premenované na "Bielu Vežu" (rusky Белая Вежа) a osídlené Slovanmi. Túto mocenskú zmenu zaznamenala aj ruská kronika. Mesto zostalo slovanské až do 12. storočia, kedy ho v roku 1117 dobyl a zničil altajský národ Kipčakov.
O meste sa zachovalo viacero písomných prameňov, no jeho poloha bola neznáma; najčastejšie ho historici kládli niekde do miest, kde sa Volga najviac približuje Donu. Až v tridsiatych rokoch 20. storočia ho odkryl sovietsky historik a archeológ Michail Illarionovč Artamonov, ktorý tu robil výskumy v rokoch 1934 až 1936 a v rokoch 1949-1951. Bola to najväčšia archeologická akcia chazarského náleziska. Pevnosť mala pôdorys štvoruholníka s rozmermi 193,5 x 133,5 metra, múry boli vysoké najmenej 10 metrov a v opevnení boli dve brány a bašta v juhovýchodnej časti. Mesto bolo rozdelené na dve časti, pričom v jednej sa nachádzal donjon. Celá pevnosť bola obkolesená priekopou, ktorá ju oddeľovala od samotného mesta. Okrem chazarských a ruských nálezov objavil Artamonov aj byzantské stĺpy. Nálezisko je od roku 1952 zaplavené Cimľjanskou priehradou. Nájdené artefakty sú vystavené v Ermitáži.
Čir (rieka)

Čir () je rieka pretekajúca Rostovskou a Volgogradskou oblasťou (dolný tok) v Rusku. Je pravým prítokom Donu, do ktorého sa vlieva v Cimľjanskej priehrade. Je dlhá. Povodie má rozlohu . Zdrojom vody je predovšetkým topiaci sa sneh a v horných častiach toku sezónne vysychá. Kulminuje koncom marca a v apríli. Priemerný ročný prietok vody vo vzdialenosti od ústia je za sekundu. Ľavý prítok Čiru je Kurtlak, pri ústí leží mesto Surovikino.
Národný park Serengeti

Národný park Serengeti je chránené územie, ktoré leží v oblasti Serengeti na severe Tanzánie. Park je známy pre svoje rozsiahle savany a obrovskú migráciu kopytníkov ako sú pakone, zebry a gazely, ktoré sú prenasledované predátormi. Spolu s rezerváciou Masai Mara na severe v Keni tvorí súvislé chránené územie medzi dvoma štátmi.
Dejiny.
Na tomto území žili pôvodní obyvatelia Masajovia už viac ako 200 rokov a živili sa chovom dobytka. Názov parku je odvodený od pôvodného názvu domorodcov "Siringitu" - „miesto, kde sa krajina pohybuje do nekonečna“. Prvý Európan vstúpil na toto územie v roku 1892 a bol to nemecký geograf Dr. Oscar Baumann. V roku 1913 Serengeti navštívil prvý Brit Stewart Edward White. Rozšíril sa lov miestnej zveri najmä levov. Preto bola v roku 1921 zriadená čiastočná rezervácia s rozlohou 3,2 km2. V roku 1929 sa stala plnohodnotnou rezerváciou a položila základy pre vznik národného parku v roku 1951. Masajovia žili na území parku až do roku 1959, keď ich pre konflikt s autoritami NP museli vysťahovať do oblasti Ngorongoro. 
Do povedomia sa NP Serengeti dostal dielom Bernharda Grzimeka a jeho syna Michaela. Publikovali knihu a film "Serengeti darf nicht sterben", ktorý v roku 1959 získal Academy Award za najlepší dokumentárny film. 
Serengeti je najstarší národný park v krajine a je hlavným cieľom turistov v oblasti s názvom "Northern Safari Circuit" do ktorej spadajú národné parky Lake Manyara, Tarangire, Arusha a oblasť Ngorongoro.
Od roku 1981 je NP súčasťou Svetového dedičstva UNESCO. Ročne park navštívi približne 90 000 turistov.
Geografia.
Park sa rozkladá na celkovej rozlohe a obsahuje najmä trávnaté planiny, savany s riedkym porastom stromov ako aj lužné lesy kopírujúce tok riek. Park sa nachádza na severe Tanzánie a tvorí spoločnú hranicu s Keňou. Na východe sa nachádza Viktóriino jazero a na západe oblasť Ngorongoro. Obývanie tohto chráneného územia je zakázané, preto boli vysťahovaní aj pôvodní obyvatelia. Výnimkou je malá osada "Seronera", kde sídli správa parku a nachádza sa tu malé letisko.
Ekosystém Serengeti zahŕňa aj priľahlú chránenú oblasť Ngorongoro a rezervácie Maswa a Maasai Mara. Spolu pokrývajú takmer . Ekosystém Serengeti je jeden z najkomplexnejších a najmenej narušených ekosystémov na svete.
Park sa obyčajne rozdeľuje do troch oblastí:
Olympijský sľub

Olympijský sľub prednáša športovec a rozhodca v priebehu otváracieho ceremoniálu olympijských hier. 
Športovec z usporiadateľskej krajiny drží cíp olympijskej vlajky a prednáša slová sľubu:
Rozhodca, taktiež z usporiadateľskej krajiny, sľubuje podobným spôsobom s cípom olympijskej vlajky v ruke:
História.
Olympijský sľub napísal barón Pierre de Coubertin a po prvýkrát zaznel na slávnostnom otvorení Letných olympijských hier 1920 v Antverpách. Text olympijského sľubu sa v priebehu rokov mierne menil, desaťbojár Victor Boin v roku 1920 hovoril:
Neskôr bolo slovo "prisaháme" zamenené za "sľubujeme" a "krajina" za "družstvo". Časť týkajúca sa dopingu bola doplnená až pre Letné olympijské hry 2000.
Rozhodcovia skladali prvý sľub na Letných olympijských hrách 1972 v Mníchove.
Lopušná (prítok Revúcej)

Lopušná je potok, ktorý preteká cez Zelenú dolinu v pohorí Veľkej Fatry. Vlieva sa ako ľavostranný prítok rieky Revúca () v katastrálnom území obce Liptovské Revúce (časť Vyšná).
Žije v nej vzácna fauna vrátane pstruha potočného. Dno tvorí zväčša štrk a balvany.
Čir

Čir môže byť:
Volchov

Volchov môže byť:
Taeke Taekema

Taeke Taekema celým menom Taeke Wiebe Doekes Taekema (* 14. január 1980, Leiderdorp) je súčasný holandský pozemný hokejista hrajúci na pozícii obrancu. Momentálne je hráčom klubu Amsterdam HBC.
Reprezentácia Holandska.
Taekema debutoval v holandskej reprezentácii vo veku 20 rokov dňa 28. januára 2000 v zápase proti Egyptu. Svoju krajinu reprezentoval aj na Letných olympijských hrách 2004 v Aténach, kde holandské národne mužstvo skončilo na druhom mieste po finálovej prehre proti Austrálii po predĺžení. Na tomto turnaji strelil sedem gólov. Na nasledujúcich Letných olympijských hrách v roku 2008 v Pekingu strelil jedenásť gólov, pričom Holandsko skončilo na štvrtom mieste. V semifinálovom zápase proti Nemecku nepremenil v rozstrele šiesty pokus, vďaka čomu Holandsko zápas prehralo a nepostúpilo do finále.
Počas Majstrovstiev Európy 2007 strelil 16 gólov, pričom v semifinále proti Belgicku, ktorý Holandsko vyhralo , strelil šesť gólov. Na pamiatku tohto výkonu vyrobila firma Adidas limitovanú edíciu hokejky TT10, ktorá obsahuje jeho iniciály (TT) a číslo dresu (10).
John Morris (curling)

John Morris prezývaný aj Johnny Mo (* 16. december 1978, Winnipeg, Kanada) je kanadský curler. 
Je olympijským víťazom zo Zimných olympijských hier 2010.
Od 26. apríla 2006 je členom tímu Kevina Martina s ktorým sa kvalifikoval na Zimné olympijské hry 2010 vo Vancouvri.
Phantasmagoria

Phantasmagoria je šiesty album skupiny The Damned.
Je to prvý album bez Captaina Sensibla, ktorý skupinu opustil rok pred vydaním albumu (je ale uvedený ako spoluautor piesne Is It A Dream?). Gitaru prevzal Roman Jugg a skupina sa celkom posunula do gotických vôd.
Modelka na obale je Susie Bick. Doctor (spoluautor Grimly Fiendish) je Clive Jackson.
Skladby.
Všetky skladby napísali Scabies/Vanian/Jugg/Merrick, okrem uvedených
Majstrovstvá klubov FIFA 2008 – Zostavy

Zostava tímov zúčastnených na majstrovstiev klubov FIFA 2008, ktoré sa uskutočnili od 11. do 21. decembra 2008 v Japonsku. Celkovo sa zúčastnilo 162 hráčov zo 7 tímov.
Adelaide United.
Tréner: Chris Milicich
Al-Ahly.
Tréner: Manuel José
Gamba Osaka.
Tréner: Akira Nishino
LDU Quito.
Tréner: Edgardo Bauza
 
Manchester United.
Tréner: Alex Ferguson
 
Pachuca.
Tréner: Enrique Meza Enriquez
 
Waitakere United.
Tréner: Chris Milicich
Tlmivka

Tlmivka je cievka v tvare valca alebo prstenca určená na odfiltrovanie signálov vyšších frekvencií v elektrickom obvode, prepúšťa signály omnoho nižších frekvencií a jednosmerný prúd s malým odporom. Ak je v osi cievky uložené feromagnetické jadro, jej charakteristika je nelineárna. Bez feromagnetického jadra sa správa lineárne.
Obvyklé požiadavky na tlmivku:
Reaktancia tlmivky je XC = j ω.L.C = j 2.π.f.L.C
Hra s perom a papierom

Hra s perom a papierom je hra, ktorá sa hrá za pomoci pera a papiera. V niektorých doskových hrách sa hracie kamene po umiestnení na hraciu dosku už ďalej nepohybujú. Takéto hry (ako napríklad Gomoku) je možné hrať nielen ako doskové hry, ale aj za pomoci pera a papiera. Mnohé hry s perom a papierom však nie je možné hrať ako doskové hry.
Majstrovstvá sveta vo futbale 1982

Majstrovstvá sveta vo futbale 1982 boli dvanáste majstrovstvá sveta v dejinách futbalu. Finálový turnaj sa odohral medzi 13. júnom a 11. júlom roku 1982 v Španielsku. Turnaja sa zúčastnilo prvýkrát v histórii 24 mužstiev.
Víťazom turnaja sa stalo , ktoré vo finále zdolalo 3-1. Najlepším hráčom turnaja a najlepším strelcom bol taliansky útočník Paolo Rossi.
Boli to prvé majstrovstvá na ktorých sa zúčastnili mužstvá zo všetkých štyroch futbalových konfederácií.
Výsledky bojov v základných skupinách.
V nasledujúcich tabuľkách:
Zima (rozlišovacia stránka)

Zima môže byť:
ZIMA je Zimbabwe Music Awards
Douglas A-20

Douglas A-20 Havoc (firemné označenie DB-7) bolo americké ľahké bombardovacie, útočné, nočné prepadové, nočné stíhacie a prieskumné lietadlo používané najmä počas druhej svetovej vojny.
Vznik a vývoj.
Stroj vznikol na základe výberového konania na nový typ ľahkého útočného bombardéra z roku 1937. Prvý prototyp stroja vzlietol už v októbri 1938 a bol vyvíjaný ďalší prototyp. Stroje objednalo Francúzsko, ale do jeho kapitulácie v roku 1940 bolo dodaných len niečo cez 70 kusov, zvyšok objednávky prevzala Veľká Británia. Lietadlo bolo vyrábané v rôznych variantoch pre dvoch až troch členov posádky. Stroje mali rozdielne motory, výzbroj aj rôzne ďalšie vybavenie podľa potrieb zákazníkov, ku ktorým sa od konca roku 1941 zaradil aj Sovietsky zväz.
Bojové použitie.
Lietadlá Douglas DB-7/A-20 Boston používali nielen USA, ale aj mnohé ďalšie štáty, medzi ktoré predovšetkým patrí Veľká Británia, Francúzsko a Sovietsky zväz. Stroje A-20 boli do Sovietskeho zväzu dodávané na základe Zákona o prenájme a pôžičke (tzv. Lend-Lease) a predstavovali najrošírenejší zahraničný typ bombardovacích lietadiel sovietskeho letectva. Sovietske letectvo používalo viac kusov týchto strojov ako samotní Američania. Bombardérmi Douglas A-20 bola vyzbrojená aj 5. letecká armáda vzdušných síl ZSSR a tieto podnikli 26. marca 1945 nálet na Nitru. Mali široké použitie, boli používané ako stíhacie, nočné stíhacie, bojové a prieskumné lietadlá.
Zima (priezvisko)

Zima je slovenské a české priezvisko. Na Slovensku je najčastejšie v obci Kamienka (okres Stará Ľubovňa), Vrábľoch a Starej Ľubovni. V Česku je najrozšírenejšie v mestách Praha, Černošice (okres Praha-západ) a Nový Bydžov (okres Hradec Králové).
Známi nositelia.
Pozri v článku Zima (rozlišovacia stránka).
Jozef Majoroš (1970)

Jozef Majoroš (* 19. marec 1970, Geča) je bývalý slovenský futbalový reprezentant. Hrával na poste útočníka. 
Hráčska kariéra.
Majoroš začínal s futbalovom v jeho rodnej obci Geča. Funkcionári ZŤS Košice si všimli jeho futbalový talent a priviedli ho do klubu keď mal trinásť. Hrával vo všetkých mládežníckych družstvách ZŤS Košice. V roku 1988 dostal príležitosť v seniorskom tíme. Neskôr hrával za Duklu Banská Bystrica a v Česku za Viktoria Žižkov a Petra Drnovice. Po pôosbení v Česku hrával za ŠK Slovan Bratislava, s ktorým získal v roku 1999 titul a následné vyradenie z Ligy majstrov UEFA s cyperským Anorthosis Famagusta. Jozef získal ocenenie futbalista roka v roku 1999 a tiež bol nominovaný do výberu hviezd Gambrinus ligy. Neskôr hrával aj v Grécku, v Maďarsku a v Rakúsku. Kariéru ukončil v drese štvrťoligového klubu ŠK Danubia.
Majoroš reprezentoval na Majstrovstvách Európy do 18 rokov a Majstrovstvách sveta do 20 rokov v Saudskej Arábii v roku 1989, kde odohral tri zápasy. V drese seniorskej debutoval 11. marca 1997 v zápase proti . Spolu odohral 23 zápasov, v ktorých strelil celkovo 5 gólov. Pamätný bol predovšetkým jeho víťazný gól v zápase kvalifikácie na MS 1998 proti .
Po skončení kariéry získal trénerskú licenciu a trénoval juniorov Slovana, tím Borčice, Liptovský Mikuláš a Senec.
Futbalista roka 2009 (Slovensko)

Futbalista roka 2009 bol 17. ročník ankety Futbalista roka. Vyhlásenie sa konalo 1. marca 2010. Vyhral Marek Hamšík s počtom bodov 295. Pred druhým Stanislavom Šestákom mal náskok 31 bodov. Tretí skončil Ján Mucha.
Jozef Majoroš

Jozef Majoroš môže byť:
Music for Pleasure (album)

Music for Pleasure je druhý album skupiny The Damned. Je to posledný album vydaný cez značku Stiff a posledný s gitaristom Brianom Jamesom.
Skladby.
Všetky skladby, ak nie je uvedené inak, napísal Brian James.
Kostol svätej Kataríny Alexandrijskej

Kostol svätej Kataríny Alexandrijskej môže byť:
Rusko
Branislav Rzeszoto

Branislav Rzeszoto (* 3. november 1975) je slovenský futbalový brankár. 
Na začiatku roku 2009 sa mal stať hráčom talianskeho druholigového klubu Ascoli Calcio, nakoniec však zostal hráčom DAC Dunajská Streda.
Poľov (vodná nádrž)

Vodná nádrž Poľov je malá vodná nádrž, ktorá sa nachádza uprostred poľnohospodárskej krajiny v blízkosti Košíc. Vodnú plochu využívajú v zimných mesiacoch ľudia na korčuľovanie, v lete pri nej hľadajú ľudia osvieženie.
Nádrž sa rozprestiera na ploche troch hektároch, bola vybudovaná pre potreby neďalekých železiarní U. S. Steel Košice. Napája ju Belžiansky potok, ktorý následne ústi do Hornádu až v Maďarsku.
V súčasnosti je vodná nádrž Poľov vypustená.
Hebe Maria Camargová

 
Hebe Maria Camargová (* 8. marec 1929, Taubaté – † 29. september 2012, São Paulo) bola brazílska speváčka a herečka.
Celestín

Celestín môže byť